Altia ostaa perinteisen tanskalaisen BRØNDUMS-akvaviitin - Altia
Altia ostaa perinteisen tanskalaisen BRØNDUMS-akvaviitin
Lehdistötiedote • Kesä 10, 2013 09:45 EEST
Altia Oyj on solminut sopimuksen perinteisen tanskalaisen Brøndums-akvaviittituotemerkin ostamisesta norjalaiselta Arcus-Gruppenilta noin 11 miljoonan euron kauppasummalla. Kauppa vahvistaa Altian tuotevalikoimaa sekä Tanskassa että koko Pohjoismaiden alueella.
Tanskan kilpailu- ja kuluttajaviranomaiset ovat hyväksyneet kaupan, joka täydentää ja vahvistaa Altian brändiporfoliota sekä Tanskassa että koko Pohjoismaiden alueella ja vakiinnuttaa Altian asemaa Pohjoismaiden ja Baltian johtavana alkoholijuomayhtiönä. Kaupan jälkeen Altialla on 23 prosentin markkinaosuus Tanskan akvaviittimarkkinoista (volyymi) Brøndums- ja O.P.Anderson-akvaviiteillaan.
”Altian strategia perustuu kahteen kivijalkaan: omien tuotemerkkien rakentamiseen sekä palveluiden tarjoamiseen päämiehille heidän liiketoimintansa kehittämiseksi. Brøndums sopii täydellisesti jo ennestään vahvaan akvaviitti-portfolioomme. Se vahvistaa kaupallista asemaamme Tanskassa ja luo synergiahyötyjä tuotantoomme,” Altian toimitusjohtaja Antti Pankakoski kertoo ja jatkaa: ”Brøndums on ikoninen tanskalaisten brändi. Odotamme innolla mahdollisuutta kehittää brändiä edelleen kunnioittaen sen historiaa ja lojaaleja kuluttajia.”